|  |
| --- |
| **Usluga savjetovanja i pomaganja posvojiteljskim obiteljima** |
| Centar za pružanje  usluga u zajednici Svitanje |
| 2020. godina |

**SADRŽAJ:**

1. Uvod
2. Svrha
3. Ciljevi
4. Očekivani ishod
5. Sadržaj i trajanje usluge
6. Oblici i metode rada
7. Vođenje dokumentacije
8. Evaluacija
9. **UVOD**

Centar za pružanje usluga u zajednici Svitanje (u daljnjem tekstu: Centar), temeljem Zakona o socijalnoj skrbi (NN br. 157/13, 152/14 i 99/15), Pravilnika o minimalnim uvjetima za pružanje socijalnih usluga (NN br.40/14 i 66/15), pruža uslugu savjetovanja i pomaganja posvojiteljskim obiteljima.

Temeljem rješenja nadležnog centra za socijalnu skrb ostvaruje se pravo na korištenje usluge savjetovanja i pomaganja posvojiteljskim obiteljima.

Usluga se provodi u prostorijama Centra za pružanje usluga u zajednici Svitanje, Koprivnica, Trg Tomislava dr. Bardeka 10/10, u domaćinstvima posvojiteljskihobitelji, kao i u prostorijama nadležnih centara za socijalnu skrb, a po potrebi i drugim prostorima.

1. **SVRHA**

Osnovna svrha usluge savjetovanja i pomaganja posvojiteljskim obiteljima je priprema, edukacija i osnaživanje potencijalnih posvojitelja za posvojenje djeteta te podrška u procesu prilagodbe djeteta i posvojiteljske obitelji.

Općenito se pretpostavlja da je priprema, edukacija i podrška potencijalnih posvojitelja povezana s:

* realnijim očekivanjima vezanima za proces posvojenja
* boljim roditeljskim vještinama posvojitelja
* povećanom vjerojatnošću za traženje i korištenje podrške od strane posvojitelja
* većom stabilnošću procesa posvojenja
* većim zadovoljstvom roditeljstvom nakon posvajanja
* manjim problemima prilagodbe posvojene djece.

1. **CILJEVI PROGRAMA**

* pružiti informaciju o značenju i postupku posvojenja,
* pružiti informaciju o razvojnim i fiziološkim promjenama djeteta,
* omogućiti budućim roditeljima da čuju iskustva drugih potencijalnih posvojitelja,
* omogućiti izražavanje emocija vezanih za (odluku za) posvojenje,
* omogućiti jačanje osjećaja samoefikasnosti,
* osnaživanje potencijalne posvojiteljske obitelji.

Pomoći budućim roditeljima

* razumjeti posvajanje iz perspektive djeteta,
* razviti realna očekivanja o sebi i svojoj (posvojenoj) djeci,
* razviti roditeljske vještine,
* prepoznati vlastite resurse, da pojačaju postojeće i stvore one koji nedostaju,
* da postanu spremniji tražiti pomoć,
* usvojiti znanja o razvojnim i fiziološkim potrebama djece,
* naučiti se zalagati za potrebe svoje djece,
* razumjeti važnost brige o samome sebi.

**4. OČEKIVANI ISHOD**

Po završetku programa, potencijalni posvojitelji će:

* imati informacije o razvojnim i fiziološkim potrebama djece,
* bolje moći razumjeti posvojeno dijete i prepoznati njegove potrebe,
* imati razvijene strategije za suočavanje s izazovnim situacijama,
* ovladati tehnikama za primjereno emocionalno rasterećenje,
* imati ojačanu emocionalnu otpornost,
* biti spremniji dodatno tražiti pomoć.

**5. SADRŽAJ I TRAJANJE USLUGE**

Sadržaj rada s obitelji utvrđuje se individulnim planom za svaku obitelj nakon dostave smjernica za rad s obitelji od strane nadležnog CZSS. Tijekom pružanja usluge savjetovanja i pomaganja utvrđuju se i druge potrebe korisnika te se plan evaluira. Trajanje usluge savjetovanja i pomaganja ograničeno je na razdoblje od najduže šest mjeseci.

Uslugu savjetovanja i pomaganja posvojiteljskih obitelji provode stručni radnici Centra - socijalni radnik i/ili psiholog.

***Socijalni rad za korisnike usluge savjetovanja i pomaganja posvojiteljskih obitelji uključuje:***

* pružanje podrške i pripremu potencijalnih posvojitelja,
* praćenje i podrška u procesu prilagodbe djeteta i posvojiteljske obitelji,
* podršku u kriznim situacijama,
* pomoć pri zadovoljavanju svakodnevnih potreba,
* podrška u suradnji s nadležnim centrima za socijalnu skrb i drugim pružateljima socijalnih usluga u zajednici u ostvarivanju prava i drugih socijalnih usluga kroz individualni i grupni savjetodavni rad.

*Socijalni rad provodi se 60 minuta.*

*Socijalni rad provodi socijalni radnik.*

***Psihološka podrška za korisnike usluge savjetovanja i pomaganja posvojiteljskih obitelji uključuje:***

* individualni i grupni savjetodavni rad s potencijalnim posvojiteljima,
* podršku u procesu prilagodbe djeteta na posvojiteljsku obitelj,
* podršku u kriznim situacijama

*Psihološka podrška provodi se 45 minuta.*

*Psihološku podršku provodi psiholog.*

*Edukacija posvojitelja obuhvaća teme*:

* upoznavanje sa značenjem i postupkom posvojenja,
* rast i razvoj djeteta, razvojne mogućnosti i potrebe djeteta,
* razvoj vezivanja i privrženosti,
* razvoj i formiranje identiteta djeteta,
* važnost porijekla i bioloških roditelja u životu djeteta,
* kako i kada reći djetetu da je posvojeno,
* posvojenje i razvojni periodi,
* kako se nositi s gubitkom, proces tugovanja,
* posvojenje djece kod koje je završena razvojna faza ranog djetinjstva,
* prilagodba djeteta na novu obitelj, poteškoće i potrebe posvojenog djeteta,
* emocije i njihova kontrola,
* podrška razvoju samopouzdanja djeteta,
* roditeljstvo posvojenog djeteta i odgojni postupci,
* razvoj odnosa posvojitelja i djeteta
* priprema šire obitelji za dolazak djeteta.

1. **OBLICI I METODE RADA**

U radu s korisnicima usluge savjetovanja i pomaganja posvojiteljskoj obitelji primjenjuje se individualni i grupni pristup.

Tijekom rada će se koristiti tehnike aktivnog slušanja, usmjeravanje, poticanje, demonstriranje, pohvala, ukazivanje na propuste i sve druge metode savjetodavnog stručnog rada.

Grupni rad s potencijalnim posvojiteljima odvijat će se prema iskazanim potrebama cantara za socijalnu skrb s područja Koprivničko-križevačke županije i dijela Varaždinske županije (Centar za socijalnu skrb Ludbreg). U prvom tromjesečju 2018. Godine planirano je osnivanje radne skupine za provođenje edukacija. Radnu skupinu će činiti stručni radnici određeni od strane Centra za socijalnu skrb Koprivnica, Centra za socijalnu skrb Križevci, Centra za socijalnu skrb Đurđevac, Centra za socijalnu skrb Ludbreg i Centra za pružanje usluga u zajednici Svitanje.

**7. VOĐENJE DOKUMENTACIJE:**

O provedbi usluge savjetovanja i pomaganja posvojiteljskih obitelji vodi se dokumentacija koju čine:

* podaci o korisniku podaci o korisniku (osobno ime, prebivalište te datum i mjesto rođenja kao i druga relevantna dokumentacija – socijalna anamneza i sl.);
* evidencija obilazaka obitelji – rad na terenu koja uključuje vrijeme boravka u obitelji, kratki opis sadržaja rada te zapažanja stručnog radnika.

Dokumentacija se vodi i čuva na način koji osigurava čuvanje službenih podataka te zaštitu od zloporabe, uništenja i oštećenja, u skladu s općim aktima Ustanove.

Po završetku pružanja usluge savjetovanja i pomaganja posvojiteljskoj obitelji, nadležnom centru za socijalnu skrb dostavlja se izvješće o tijeku pružanja usluge s prijedlozima za daljnje postupanje.

**8. EVALUACIJA**

Usluga će se evaluirati kroz:

* početnu i završnu provjeru očekivanja korisnika prema pružatelju usluga i samoj usluzi
* zajedničku evaluacija individualnog plana rada od strane svih dionika (primatelja i pružatelja usluge) – po potrebi

KLASA: 001-02/19-09/1

URBROJ: 2137-27-01-02-19-1

Koprivnica, 19. prosinca 2019.

*RAVNATELJ*

*Mladen Fajdetić*